
NARVA LINNAVOLIKOGU

 OTSUS

Narva







                 2007 nr…..

Projekteerimistingimuste määramine
( Joala tn.25F poolelioleva garaažihoone rekonstrueerimine ja katusealuse püstitamine
 ilma detailplaneeringut koostamata )

Vastavalt Kohaliku omavalitsuse korralduse seaduse  § 22 lõikele 2, Planeerimisseaduse § 3 lõike 2 punktile 2, Ehitusseaduse  § 19 lõikele 3. 
Linnavolikogu otsustab:


Määrata projekteerimistingimused Joala tn.25F poolelioleva garaažihoone rekonstrueerimiseks ja katusealuse ehitusprojekti koostamiseks ilma detailplaneeringut koostamata järgnevalt:             

	1. ÜLDANDMED



	1.1  Tellija                                          
	TÜ VDV Autoteenindus, reg.kood 10229330
Tiimani tn.19-16, 21005 Narva

	1.2  Asukoht, algandmed                                         
	Narva linn,  Joala tn.25F, 

Poolelioleva garaažihoone ehitisalune pindala: 574,0 m2
Poolelioleva garaažihoone maht: 2922,0 m3
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  30.05.07.a avaldus nr.873/1-11 
Viktor Širokihh – juhatuse liige 
1.4.2 Ehitusseadus, Planeerimisseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on poolelioleva garaažihoone rekonstrueerimine ning katusealuse ja valvurile ettenähtud väikeehitise püstitamine ilma detailplaneeringut koostamata
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Esitada hoone ehitusprojekti sõltumatu ekspertiis (Narva linna ehitusmäärus § 23).
3.8 Esitada töödekorraldamise projekt. ( Narva linna ehitusmäärus § 23). 
	4. ARHITEKTUURSED JA LINNAEHITUSLIKUD TINGIMUSED


4.1 Hoone laiendamine: mitte ületada 33% olemasolevast Joala tn.25F hoone maapealsest mahust.
4.2 Hoone lubatud suurim kõrgus: kuni 8,0 m planeeritud maapinnast. 
4.3 Korruselisus: kuni 2.

4.4 Arhitektuur:  kergehitis. 
4.5 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.6 Välisviimistlus: seinapaneelid. Esitada vähemalt 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus.
4.7 Klaasimine: esitada projektis fassaadide klaasistamispass. Lubatud on aknaavade kõrguse muutmine ukseavade ehitamiseks.

4.8 Väravad ja uksed: tuldtõkestavad. Lubatud on tõstetavate väravate paigaldamine.
4.9 Hoone tehnosüsteemide projekteerimine.

4.10 Uute väikeehitiste arv krundil: 2 ( katusealune ja väikeehitis).
4.11 Katusealuse lubatud suurim kõrgus: kuni 5,0 m planeeritud maapinnast.
4.12 Valvurile ettenähtud väikeehitise lubatud suurim kõrgus: kuni 4,0 m planeeritud maapinnast.
4.13 Joala tn. 25a kinnistu poolse piire paigaldamine: lahendada piire kõrgusega 1,5 m – 2,0 m. Piirde tüüp: aiapaneelid, võrkpiire jne. Esitada piirde vaated ning tehnilised näitajad ( rajatise ehitisalune pind, kõrgus, pikkus). Piirirajatise paigaldamine kooskõlastada naaberkrunti omanikuga (Asjaõigusseaduse § 151 kohaselt).
4.14 Asendiplaan: näidata tehnovõrgud ja ehitised, liiklusskeem, valgustimastide, sõidu- ja kõnniteede ning parkimiskohtade paiknemine, määratleda pinnakatted.
4.15 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.16 Tagada selgus ja jooniste hea loetavus. Projekti koosseisus esitada lisaks:   

- situatsiooniskeem,
- olemasoleva hoone inventeerimisplaanid ja lõiked,

- piirdekonstruktsioonide sooja- ja mürapidavused,

- vundamendi, karkassi ja katuse plaanid, 

- paneelidest hoone vaated ja paneelide spetsifikatsioon, 

- põrandate plaan ja lõiked,

- seinte spetsifikatsioon ja lõiked,

- avade täitmise plaan,

- akende, uste ja väravate eksplikatsioon,

- evakuatsiooniskeem jne.

4.17 Parkimiskohad: lahendada Joala tn.25F krundi piires.

4.18 Kinnistusisesed teed ja platsid: kõvakate, teekattekivid, teekatteplaadid. Esitada teekatete põhimõttelõiked, kasutatavate materjalide spetsifikatsioon (materjalide nimekirjad ja mahud).
	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus elektrivarustusele, veele, kanalisatsioonile, ventilatsioonile ja küttele.
5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Esitada tarindite tehnilise seisukorra ekspertiis, välja selgitades uue konstruktsiooni juurdeehitamise võimalused. Otsus lisada projekti kausta. 

6.2 Kandvas seinas asendatava ukseava tegemiseks anda tehniline hinnang tarinditele koos riskide välja toomise ning soovitavate tööde teostamisega.  Projekti koosseisus esitada silluse lõige.

	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Krundi omanik.

7.3     Ida-Virumaa Tervisekaitsetalitus.

7.4     Linnavara ja-Majandusameti kommunaalmajanduse osakond ( välisvõrkude paigaldamine).
7.5     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Otsus jõustub seadusega sätestatud korras.
8.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

